|  |  |  |  |  |
| --- | --- | --- | --- | --- |
| ***Ocena:*** | ***Znanje*** | ***Izvajanje*** | ***Ustvarjanje*** | ***Poslušanje*** |
| **Odlično** **5** | Obnavljanje znanja kaže razumevanje pojmov. Mogoče ga je prekiniti z dodatnimi vprašanji, vendar ga to ne zmede. Znanje predstavi na svoj način, razmišlja glasno in navaja dobre in praktične primere. Snov samostojno povezuje. Pojavljajo se izvirne zamisli, ki jih zna zagovarjati in analizirati. Napake so lahko številne in značilne za samostojen način razmišljanja. | Z izrazitim interesom sodeluje pri izvajanju (petje, igranje na glasbila, ples), tudi na lastno pobudo. Obvlada načrtovani izvajalski repertoar. Upošteva in uporablja tehniko petja in igra različne ritmične in melodične inštrumente. Izvaja na pamet z manjšimi napakami, ob uporabi besedila dosledno upošteva interpretacijo. | Doživeto poustvarja, muzicira, pozna in upošteva načrtovana sredstva interpretacije. Ustvarjalno oblikuje melodije, ritme, spremljave. Ob glasbi se ustvarjalno likovno, gibalno in besedno izraža. | Pozorno posluša, samostojno prepozna-va, primerja, vrednoti glasbene primere in obravnavane značilno-sti načrtovanih skladb. |
| **Prav dobro** **4** | Obnavljanje znanja zajema točno dojemanje bistva pojmov. Navaja primere iz lastnih izkušenj in jih zna pojasniti. Znanje je utrjeno in brez vrzeli. Napake so redke in manj pomembne. Sposoben je vodene analize in sinteze, opazovanja in izločanja bistva. | Z interesom sodeluje pri izvajanju (petje, igranje na inštrumente in ples) načrtovanega repertoarja. Upošteva tehniko petja in igra na ritmična in melodična glasbila. Izvaja lahko ob pomoči besedila ali notnega zapisa. | Poustvarja, muzicira, pozna sredstva interpretacije. Korektno oblikuje melodije, ritme, spremljave. Ob glasbi se ustrezno likovno, gibalno ali besedno izrazi. | Pozorno posluša, prepoznava in primerja temeljne značilnosti načrtovanih glasbenih primerov. |
| **Dobro** **3** | Obnavljanje znanja je solidno. Vključuje razumevanje snovi, vendar ni poglobljeno. Znanje ima vrzeli. Primeri so navedeni po razlagi. Zna opazovati, vendar potrebuje več pomoči pri analizi in sintezi. | Sodeluje pri petju, igranju in plesu na učiteljevo pobudo. Obvlada večino repertoarja. Delno upošteva tehniko petja. Igranje na glasbila ob pomoči učitelja. Izvajanje je lahko ob pomoči notnega zapisa. | Deloma upošteva sredstva interpretacije. Oblikuje glasbene vsebine in se ob glasbi likovno, besedno ali gibalno izraža po učiteljevih navodilih. | Posluša in prepoznava posamezne značilnosti glasbenih primerov. |
| **Zadostno** **2** | Obnavljanje znanja je skopo, vendar vsebuje bistvene elemente, na katerih je možno graditi nadaljnje temeljno znanje. Snovi v celoti ne razume. Izražanje je skromno. | Občasno sodeluje pri posameznih dejavnostih. Obvlada le del repertoarja. Poje in igra na enostavnejša glasbila. | Občasno upošteva posamezna sredstva interpretacije. Oblikuje enostavne glasbene vsebine in se občasno izraža ob glasbi. | Občasno posluša in prepoznava določene značilnosti pri posa-meznih glasbenih primerih. |